**MINISTERUL SĂNĂTĂȚII**

**ORDIN**

pentru modificarea și completarea Ordinului ministrului sănătăţii publice

nr.1.509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală

  văzând Referatul de aprobare al Direcției Politici de Resurse Umane în Sănătate nr..........................................................

    având în vedere prevederile art.470, alin (2), din Legea nr. 95/2006 privind reforma în domeniul sănătăţii, Republicată, cu modificările şi completările ulterioare,

    în temeiul prevederilor art.7 alin(4) din Hotărârea Guvernului nr.144/2010 privind organizarea şi funcţionarea Ministerului Sănătăţii, cu modificările şi completările ulterioare,

ministrul sănătății, emite următorul

ORDIN:

**Art. I** Ordinul ministrului sănătăţii publice nr. 1.509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală, publicat în Monitorul Oficial al României, Partea I, nr. 648 din 11 septembrie 2008, cu modificările şi completările ulterioare, se modifică şi se completează după cum urmează:

    1. După articolul 42 se introduce un nou articol, articolul 43, cu următorul cuprins:

    "Art. 43 - (1) Începând cu promoţia noiembrie 2024 de medici rezidenţi confirmați în specialitatea ”radioterapie” durata de pregătire se modifică de la 4 ani la 5 ani.

    (2) Medicii rezidenţi confirmați în specialitatea ”radioterapie”, serii anterioare anului 2024, continuă pregătirea conform duratei de pregătire şi curriculei în vigoare la data intrării în rezidenţiat."

2. În anexa  ”Nomenclatorul de specialităţi medicale, medico-dentare şi farmaceutice pentru reţeaua de asistenţă medicală”, la punctul I - "Domeniul Medicină", subpunctul I.1-Specialități clinice, tabelul I.1.1.-grupa specialităților medicale, numărul curent 34 se modifică şi va avea următorul cuprins:

|  |  |  |
| --- | --- | --- |
| "34. |  Radioterapie | 5 ani” |

3. În anexa  ”Nomenclatorul de specialităţi medicale, medico-dentare şi farmaceutice pentru reţeaua de asistenţă medicală”, la punctul I - "Domeniul Medicină", subpunctul I.1-Specialități clinice, tabelul I.1.2.-grupa specialităților chirurgicale, numărul curent 36 se modifică şi va avea următorul cuprins:

|  |  |  |
| --- | --- | --- |
| "36. |  Chirurgie cardiovasculară | 6 ani” |

**Art. II** – Direcția Politici de Resurse Umane în Sănătate şi celelalte direcţii din Ministerul Sănătăţii vor duce la îndeplinire prevederile prezentului ordin.

    **Art. III** - Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII,**

**PROF.UNIV.DR.ALEXANDRU RAFILA**

 **FIȘĂ**

**DE AVIZARE INTERNĂ**

 **ORDIN**

pentru modificarea și completarea Ordinului ministrului sănătăţii publice

nr.1.509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală

|  |  |  |  |
| --- | --- | --- | --- |
| STRUCTURA INIŢIATOARE | DATA SOLICITĂRII AVIZULUI | DATA OBŢINERII AVIZULUI | SEMNĂTURA ŞEFULUI STRUCTURII AVIZATOR |
| Direcția Politici de Resurse Umane în Sănătate |  |  |  |
| DIRECTOR Răzvan-Daniel STROEȘef ServiciuGabriela ANGHELOIUDirecția Generală Asistență MedicalăDIRECTOR GENERALCostin ILIUȚĂ |  |  |  |
| STRUCTURA AVIZATOARE |
| Direcţia Generală JuridicăServiciul Avizare Acte NormativeȘEF SERVICIUDana Constanța EFTIMIEDIRECTOR GENERALIonuţ Sebastian IAVOR |  |  |  |
| SECRETAR GENERAL ADJUNCTDănuț Cristian POPA |  |  |  |

Persoane responsabile cu redactarea actului normativ Marilena Chivu email marilena.chivu@.ms.ro

|  |  |
| --- | --- |
| image001 | **ROMÂNIA****MINISTERUL SĂNĂTĂȚII****DIRECȚIA POLITICI DE RESURSE UMANE ÎN SĂNĂTATE****Serviciul de perfecționare în sănătate și recunoaștere****profesională în domeniul sanitar** |
| Strada Cristian Popișteanu, nr.1-3, sector 1, București, ROMÂNIA, cod poștal: 010024, e-mail: dprus@ms.ro  |

**Nr.REG2/39044/7 mai 2024**

 **APROB,**

 **MINISTRUL SĂNĂTĂŢII**

**PROF.UNIV.DR.ALEXANDRU RAFILA**

**REFERAT DE APROBARE**

În conformitate cu prevederile art.470, alin.(2), din Legea nr. 95/2006 privind reforma în domeniul sănătăţii, Republicată, cu modificările şi completările ulterioare, a fost emis Ordinul ministrului sănătății publice nr.1.509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală.

În conformitate cu ordinul mai sus menționat durata de pregătire pentru specialitatea radioterapie este de 4 ani.

Radioterapia este o specialitate clinică care se ocupă cu utilizarea radiațiilor ionizante în tratamentul pacienților cu neoplazii maligne. De asemenea această specialitate, alături de specialitatea oncologie medicală, joacă un rol major în managementul paliativ al cancerului, în ameliorarea sau prevenirea eficientă a simptomelor bolii.

În scopul alinierii la curriculumul european (ESTRO), Comisia de Specialitate Radioterapie a Ministerului Sănătății a solicitat la data de 20 dec.2023 prin adresa înregistrată la Ministerul Sănătății cu nr.Reg2/39044, majorarea duratei de pregătire pentru specialitatea radioterapie de la 4 ani la 5 ani. Se menționează faptul că această propunere este susținută și de Societatea Română de Radioterapie și Federația Societăților Române de Cancer.

La data de 16 apr.2024, prin adresa nr.3402, înregistrată la Ministerul Sănătății cu nr.Reg1/9051, Colegiul Medicilor din România a avizat majorarea duratei de pregătire la 5 ani pentru specialitatea radioterapie.

Având în vedere cele de mai sus am întocmit alăturatul Proiect de Ordin pentru modificarea și completarea Ordinului ministrului sănătăţii publice nr.1.509/2008 privind aprobarea Nomenclatorului de specialităţi medicale, medico-dentare şi farmaceutice pentru reţeaua de asistenţă medicală.

În acest proiect am inclusă și modificarea punctul I - "Domeniul Medicină", subpunctul I.1-Specialități clinice, tabelul I.1.2.-grupa specialităților chirurgicale, numărul curent 36 în sensul eliminării trimiterii la Nota de subsol (\*\*) întrucât specialitatea chirurgie cardiovasculară a fost introdusă în Anexa V.5.1.2 la Directiva 2005/36 CE a Parlamentului European şi a Consiliului privind recunoașterea calificărilor profesionale, cu modificările şi completările ulterioare, în anul 2021.

În cazul în care sunteți de acord, după avizare, Proiectul de Ordin va fi postat pe site-ul Ministerului Sănătății pentru îndeplinirii procedurii de transparență decizională.

DIRECTOR

RĂZVAN-DANIEL STROE

ȘEF SERVICIU CONSILIER

Gabriela Angheloiu Marilena Chivu